**Všeobecne záväzné nariadenie o miestnych daniach a miestnom poplatku za komunálne odpady a drobné stavebné odpady**

**v obci Turecká**

Návrh všeobecne záväzného nariadenia o miestnych daniach a miestnom poplatku za komunálne odpady a drobné stavebné odpady v obci Turecká na základe § 6 a § 11 ods. 4 písm. d) zákona č. 369/1990 Zb. o obecnom zriadení v znení neskorších predpisov a na základe zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov (ďalej len “zákon č. 582/04 Z. z.”)

**N Á V R H**

Obec Turecká na základe § 6 a § 11 ods. 4 písm. d) zákona č. 369/1990 Zb. o obecnom zriadení v znení neskorších predpisov a na základe zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov (ďalej len “zákon č. 582/04 Z. z.”) vydáva toto Všeobecne záväzné nariadenie o miestnych daniach a miestnom poplatku za komunálne odpady a drobné stavebné odpady (ďalej len “VZN”):

**Všeobecne záväzné nariadenie**

**č. ..... /2023**

***o miestnych daniach a miestnom poplatku za komunálne odpady a drobné stavebné odpady***

***v obci Turecká***

**Čl. I.**

**Preambula**

1. Obec Turecká na základe § 6 a § 11 ods. 4 písm. d) zákona č. 369/1990 Zb. o obecnom zriadení v znení neskorších predpisov a na základe zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov (ďalej len “zákon č. 582/04 Z. z.”) vydáva toto Všeobecne záväzné nariadenie o miestnych daniach a miestnom poplatku za komunálne odpady a drobné stavebné odpady (ďalej len “VZN”). Toto VZN upravuje podrobné podmienky určovania a vyberania miestnych daní a miestneho poplatku za komunálne odpady a drobné stavebné odpady, ktoré vznikajú na území obce, okrem elektroodpadov, použitých batérií a akumulátorov pochádzajúcich od fyzických osôb a biologicky rozložiteľného kuchynského a reštauračného odpadu v obci Turecká, ako aj poskytovanie zníženia alebo oslobodenia miestnych daní a miestneho poplatku za komunálne odpady a drobné stavebné odpady.

**Čl. II.**

**Druhy miestnych daní**

1. Týmto všeobecne záväzným nariadením (ďalej len „nariadenie“) obec Turecká (ďalej len „správca dane“)
   1. ustanovuje miestne dane a miestny poplatok za komunálne odpady a drobné stavebné odpady,
   2. určuje sadzbu dane a poplatku, spôsob vyberania dane a poplatku, daňovú povinnosť daňovníka a poplatníka,
   3. ustanovuje oslobodenie od dane, zníženie dane, zníženie poplatku a odpustenie poplatku.
   4. ustanovuje vyrubenie dane za ubytovanie správcom dane.
2. Obec ukladá tieto miestne dane:
   1. daň z nehnuteľností,
   2. daň za psa,
   3. daň za užívanie verejného priestranstva,
   4. daň za ubytovanie,
   5. daň za predajné automaty,
   6. daň za nevýherné hracie prístroje.
3. Obec ukladá miestny poplatok za komunálne odpady a drobné stavebné odpady.
4. Zdaňovacím obdobím miestnych daní uvedených písm. a), b), e), f) a poplatku uvedeného v bode 2 tohto článku VZN je kalendárny rok.

**Čl. III.**

**Daň z nehnuteľností**

1. Daň z nehnuteľností zahŕňa:
   1. daň z pozemkov,
   2. daň zo stavieb,
   3. daň z bytov a z nebytových priestorov v bytovom dome (ďalej len „daň z bytov“).
2. Základná ročná sadzba dane z pozemkov je 0,25%. Ročná sadzba dane z pozemkov sa určuje takto:
   1. orná pôda, chmeľnice, vinice, ovocné sady, trvalé trávnaté porasty, ostatné plochy, ak sa využívajú na poľnohospodárstvo, lesné hospodárstvo alebo účel spojený s poľnohospodárstvom alebo lesným hospodárstvom – 1,25 %,
   2. záhrady – 4,50 %,
   3. zastavané plochy a nádvoria, ostatné plochy okrem ostatných plôch podľa písmena a. - 4,50 %,
   4. lesné pozemky, na ktorých sú hospodárske lesy, rybníky s chovom rýb a ostatné hospodársky využívané vodné plochy - 2,50 %,
   5. stavebné pozemky – 4,50 % .
3. Ročná sadzba dane zo stavieb sa určuje takto:
   1. stavby na bývanie a drobné stavby- 0,50 eur/m2,
   2. stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu – 0,50 eur/m2,
   3. chaty a stavby na individuálnu rekreáciu – 2,00 eur/m2,
   4. samostatne stojace garáže a samostatné stavby hromadných garáží a stavby hromadných garáží umiestnené pod – 0,50 eur/m2,
   5. priemyselné stavby, stavby slúžiace energetike, stavby slúžiace stavebníctvu, stavby využívané na skladovanie vlastnej produkcie vrátane stavieb na vlastnú administratívu – 2,00 eur/m2,
   6. stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a so zárobkovou činnosťou – 2,00 eur/m2,
   7. ostatné stavby neuvedené v písmenách a) až f) – 2,00 eur/m2.
4. Obec určuje koeficient sadzby[[1]](#footnote-1) dane neudržiavanej stavby pre:
   1. stavby na bývanie a drobné stavby, ktoré majú doplnkovú funkciu – 10,
   2. stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu – 10,
   3. chaty a stavby na individuálnu rekreáciu – 10,
   4. samostatne stojace garáže – 10,
   5. stavby hromadných garáží – 10,
   6. stavby hromadných garáží umiestnené pod zemou – 10,
   7. priemyselné stavby, stavby slúžiace energetike, stavby slúžiace stavebníctvu, stavby využívané na skladovanie vlastnej produkcie vrátane stavieb na vlastnú administratívu – 10,
   8. stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a so zárobkovou činnosťou - 10
   9. ostatné stavby neuvedené v písmenách a) až h) – 10.
5. Pri viacpodlažných stavbách obec určuje príplatok za podlažie v sume 0,10 eur za každé ďalšie podlažie okrem prvého nadzemného podlažia.
6. Základná ročná sadzba dane z bytov je 0,033 eura za každý aj začatý m2 podlahovej plochy bytu a nebytového priestoru. Ročná sadzba dane z bytov sa určuje takto:
   1. za byty – 0,50 eur/m2,
   2. za nebytové priestory – 0,50 eur/m2.
7. Obec poskytuje zníženie dane z nehnuteľností vo výške (jednotlivé druhy nehnuteľností pri ktorých je možné buď znížiť alebo oslobodiť daň alebo oboje sú uvedené v § 17 ods. 1 – 3)… % z daňovej povinnosti na:
   1. pozemky, ktorých vlastníkmi sú občania starší ako 65 rokov, ak tieto pozemky slúžia výhradne na ich osobnú potrebu,
   2. stavby na bývanie a byty vo vlastníctve občanov starších ako 65 rokov, občanov s ťažkým zdravotným postihnutím, držiteľov preukazu občana s ťažkým zdravotným postihnutím a občanov v hmotnej núdzi, ktoré slúžia na ich trvalé bývanie,
   3. garáže a nebytové priestory v bytových domoch slúžiace ako garáž vo vlastníctve občanov starších ako 65 rokov, občanov s ťažkým zdravotným postihnutím a držiteľov preukazu občana s ťažkým zdravotným postihnutím, ktoré slúžia pre motorové vozidlo používané na ich dopravu.
8. Obec poskytuje oslobodenie od dane z nehnuteľností na:
   1. pozemky, na ktorých sú cintoríny, urnové háje a rozptylové lúky,
   2. pozemky verejne prístupných parkov, priestorov a športovísk,
   3. pozemky využívané školami a školskými zariadeniami
9. Daňová povinnosť vzniká 1. januára zdaňovacieho obdobia nasledujúceho po zdaňovacom období, v ktorom sa daňovník stal vlastníkom, správcom, nájomcom alebo užívateľom nehnuteľnosti, ktorá je predmetom dane a zaniká 31.decembra zdaňovacieho obdobia, v ktorom daňovníkovi zanikne vlastníctvo, správa, nájom alebo užívanie nehnuteľnosti. Ak sa daňovník stane vlastníkom, správcom, nájomcom alebo užívateľom nehnuteľnosti 1.januára bežného zdaňovacieho obdobia, vzniká daňová povinnosť týmto dňom.

**Článok IV.**

**Spoločné ustanovenia pre daň z nehnuteľností**

1. Oslobodenie od dane
   1. Správca dane oslobodzuje od dane z pozemkov
      1. pozemky, na ktorých sú kostol, cintoríny, kolumbáriá, urnové háje a rozptylové lúky,
   2. Správca dane oslobodzuje od dane z pozemkov a od dane zo stavieb vlastníka, ktorý a) vykonáva dobrovoľnícku činnosť podľa zákona č. 406/2011 Z. z. o dobrovoľníctve a o zmene a doplnení niektorých zákonov v prospech obce na podporu plnenia jej úloh.
2. Platenie dane v splátkach
   1. Vyrubená daň z nehnuteľností je splatná:
      1. ak ide o daňovníka, prevádzkujúceho poľnohospodársku výrobu v štyroch rovnakých splátkach, a to do 15 dní odo dňa nadobudnutia právoplatnosti platobného výmeru, 31. mája, 31. júla a 30. septembra bežného zdaňovacieho obdobia, za ktoré sa daň vyrubuje.
      2. ak ide o daňovníka právnickú osobu v štyroch rovnakých splátkach, a to do 15 dní odo dňa nadobudnutia právoplatnosti platobného výmeru, 31. mája, 31. júla a 30. septembra bežného zdaňovacieho obdobia, za ktoré sa daň vyrubuje.
      3. ak ide o daňovníka fyzickú osobu v štyroch rovnakých splátkach, a to do 15 dní odo dňa nadobudnutia právoplatnosti platobného výmeru, 31.mája, 31. júla a 30. septembra bežného zdaňovacieho obdobia, za ktoré sa daň vyrubuje.
   2. Ak ročná daň vyrubená fyzickej osobe nepresahuje 100,00 €, právnickej osobe a fyzickej osobe – podnikateľovi 1000,00 €, je splatná do 15 dní odo dňa nadobudnutia právoplatnosti platobného výmeru.
   3. Daň možno zaplatiť naraz aj vtedy, ak je vyššia, ako je uvedené v predchádzajúcom odseku.
3. Určenie sumy dane, ktorú správca dane nebude vyrubovať. Správca dane určuje, že daň v úhrne do sumy 5,00 € nebude vyrubovať.

**Čl. V.**

**Daň za psa**

1. Daňovníkom je fyzická alebo právnická osoba v zmysle §23 zákona č. 582/04 Z. z.
2. Sadzba dane:
   1. za psa chovaného v rodinnom dome – 17,00 eur/kalendárny rok,
   2. za psa chovaného v bytoch v bytových domoch – 17,00 eur/kalendárny rok,
   3. za psa chovaného v podnikateľskom objekte – 17,00 eur/kalendárny rok.
3. Daňová povinnosť vzniká prvým dňom kalendárneho mesiaca nasledujúceho po mesiaci, v ktorom sa pes stal predmetom dane a zaniká posledným dňom mesiaca, v ktorom pes prestal byť predmetom dane.
4. Daňovník je povinný písomne ohlásiť správcovi dane do 30 dní rozhodujúce skutočnosti pre vznik a zánik daňovej povinnosti (strata, úhyn psa a pod.), keď tieto skutočnosti nastali.
5. Obec poskytuje oslobodenie od dane za psa daňovníkom, ktorí sú držitelia preukazu ZŤP.
6. Daň za psa je za zdaňovacie obdobie splatná do 15 dní odo dňa nadobudnutia právoplatnosti platobného výmeru.
7. Daňovník je povinný vyzdvihnúť si registračnú známku pre každého psa a zabezpečiť jej nosenie.
8. Stratu známky je daňovník povinný ohlásiť do 15 dní odo dňa jej straty na obecný úrad.

**Čl. VI.**

**Daň za užívanie verejného priestranstva**

1. Predmetom dane je osobitné užívanie verejného priestranstva podľa tohto nariadenia.
2. Verejnými priestranstvami v obci sú:
   1. pozemky na liste vlastníctva č. 1 a č. 271.
3. Osobitným užívaním verejného priestranstva sa rozumie umiestnenie zariadenia slúžiaceho na poskytovanie služieb, umiestnenie stavebného zariadenia, predajného zariadenia, zariadenia cirkusu, zariadenia lunaparku a iných atrakcií, umiestnenie skládky, trvalé parkovanie vozidla mimo vlastného pozemku, garáže a podobne.
4. Všeobecná sadzba dane za užívanie verejného priestranstva je 0,49 eur za každý aj začatý m2 osobitne užívaného verejného priestranstva a každý aj začatý deň, pokiaľ v ďalších ustanoveniach tohto VZN nie je stanovená iná sadzba.
5. Sadzba dane za užívanie verejného priestranstva je:
   1. za umiestnenie letnej záhradky pri reštauračnom zariadení – 0,49 eur/m2/deň,
   2. za umiestnenie zariadenia cirkusu, lunaparku a iných atrakcií – 0,49 eur/m2/deň,
   3. za trvalé parkovanie na všetkých pozemkoch mimo miestnych komunikácií a chodníkov v obci pre obyvateľov s trvalým pobytom v obci - 20,00 eur/rok/1 auto,
   4. za trvalé parkovanie na všetkých pozemkoch mimo miestnych komunikácií a chodníkov v obci pre obyvateľov bez trvalého pobytu v obci - 100,00 eur/rok/1 auto,
   5. za celoročné využitie pozemku (napr. zloženie dreva, materiálu, ... 10 eur /m2/rok
   6. za umiestnenie stavebného zariadenia 0,09 eur /m2/deň a každý aj začatý deň,
   7. za umiestnenie skládky 0,33 eur /m2/deň a každý aj začatý deň,
6. Daňovník je povinný do 15 dní oznámiť povoľujúcemu orgánu každú skutočnosť, ktorá má vplyv na dohodnutú výšku dane za zaujatie verejného priestranstva.
7. Obec poskytuje oslobodenie od dane za užívanie verejného priestranstva za kultúrnu a športovú akciu usporiadanú na verejnom priestranstve bez vstupného alebo akciu, ktorej celý výťažok je určený na charitatívne a verejnoprospešné účely.
8. Daň za užívanie verejného priestranstva je splatná do 15 dní odo dňa nadobudnutia právoplatnosti platobného výmeru.

**Čl. VII.**

**Daň za ubytovanie**

1. Predmetom dane sa rozumie odplatné prechodné ubytovanie v zmysle §37 zákona č. 582/04 Z.z.
2. Daňovníkom je fyzická osoba, ktorá sa v zariadení odplatne prechodne ubytuje.
3. Sadzba dane za osobu a prenocovanie je v ubytovacom zariadení 0,50 eur/osoba/ 1 prenocovanie.
4. Platiteľom dane je prevádzkovateľ zariadenia, ktorý odplatné prechodné ubytovanie poskytuje.
5. Platiteľ dane je povinný písomne oznámiť správcovi dane deň vzniku alebo zániku daňovej povinnosti do 30 dní od vzniku/zániku daňovej povinnosti a to na predpísanom tlačive, ktoré obsahuje podrobné náležitosti oznamovacej povinnosti. Tlačivo je pre platiteľa dane k dispozícií u správcu dane. Platiteľ dane je povinný tlačivo si sám vypísať podľa predtlače. Vyplnené tlačivo sa doručuje správcovi dane osobne na obecný úrad alebo poštou.
6. Obec poskytuje oslobodenie od dane za ubytovanie:
   1. študentom, ktorí sa sústavne pripravujú na povolanie a sú ubytovaní v študentských domovoch,
   2. dôchodcom nad 65 rokov veku,
   3. deťom do 6 rokov veku,
   4. držiteľom preukazu ZŤP.
7. Daň za ubytovanie je splatná do 15 dní odo dňa doručenia platobného výmeru.
8. Správca dane pridelí platiteľovi dane registračné číslo a vydá registrovanému platiteľovi dane tabuľu registrovaného platiteľa dane za ubytovanie, ktorým je platiteľ dane povinný označiť miesto poskytnutia odplatného prechodného ubytovania alebo ubytovacie zariadenie vyvesením tak, aby bolo možné túto tabuľu vidieť z verejného priestranstva. Správca dane pridelí registračné číslo na každé ubytovacie zariadenie platiteľa dane. Ak si platiteľ dane nesplní svoju povinnosť o vyvesení registračného čísla, je povinný uhradiť správcovi dane pokutu vo výške 15,00 Eur a to aj opakovane v prípade sústavného porušovania.
9. Platiteľ dane je povinný plniť si svoju povinnosť chrániť pridelenú registračnú tabuľu a pridelenú registračnú kartu pred poškodením, stratou a odcudzením. V prípade poškodenia, straty alebo odcudzenia tabule registrovaného platiteľa dane, nahlási túto skutočnosť platiteľ dane u správcu dane bezodkladne. V takomto prípade správca dane pridelí platiteľovi dane nové registračné číslo a vydá platiteľovi dane novú registračnú tabuľu a platiteľ dane je povinný uhradiť správcovi dane náhradu v sume 15,00 EUR. V prípade opakovaného nastávania sa takejto skutočnosti náhrada je dvojnásobná.
10. Platiteľ dane, ktorým je prevádzkovateľ zariadenia, poskytujúceho odplatné prechodné ubytovanie, je povinný oznámiť:
    1. zmeny oznámených skutočností v rámci oznamovacej povinnosti v lehote do 7 dní odo dňa, keď tieto nastali,
    2. zánik daňovej povinnosti do 7 dní odo dňa zrušenia prevádzky ubytovacieho zariadenia,
    3. mesačnú daňovú povinnosť za mesiac v ktorom podľa tohto všeobecne záväzného nariadenia vznikla platiteľovi dane z ubytovania povinnosť za toto obdobie odviesť daň správcovi dane (ďalej aj len ako „Príslušný mesiac“) na tlačive „Daň za ubytovanie“ a to **do 10. dňa po uplynutí príslušného mesiaca.** Tlačivo „Daň za ubytovanie“ si platiteľ dane obstará buď v tlačenej podobe na obecnom úrade obce Turecká alebo v elektronickej podobe na webovom sídle obce. Oznámenie platiteľ dane doručí v listinnej podobe na obecný úrad Turecká alebo elektronicky odoslaním na e-mailovú adresu: administrativa@obecturecka.sk, alebo do elektronickej schránky obce, kde ako predmet správy uvedie svoje registračné číslo udelené správcom dane.
11. Platiteľ dane fyzická osoba, poskytujúca odplatné prechodné ubytovanie v súkromí je povinná v rámci oznamovacej povinnosti uviesť :
    1. meno a priezvisko, titul, adresu trvalého pobytu, adresu prechodného pobytu (ak sa platiteľ dane nezdržuje na adrese trvalého pobytu), rodné číslo, kontaktné údaje,
    2. dátum začatia poskytovania prechodného odplatného ubytovania,
    3. zaradenie ubytovacieho zariadenia v zmysle zákona, adresu ubytovacieho zariadenia, názov ubytovacieho zariadenia, celkovú lôžkovú kapacitu zariadenia,
12. Platiteľ dane - právnická osoba alebo fyzická osoba podnikateľ je povinný v rámci oznamovacej povinnosti uviesť a oznámiť:
    1. obchodné meno, IČO, DIČ, sídlo a miesto podnikania, kontaktné údaje,
    2. údaje o štatutárnom zástupcovi alebo zástupcovi na doručovanie písomností v rozsahu meno a priezvisko, adresa trvalého pobytu a kontaktné údaje,
    3. zaradenie ubytovacieho zariadenia v zmysle osobitného predpisu, adresa ubytovacieho zariadenia, názov ubytovacieho zariadenia, celkovú lôžkovú kapacitu zariadenia,
    4. dátum začatia poskytovania prechodného odplatného ubytovania,
13. Platiteľ dane je povinný:
    1. viesť samostatne za každé ubytovacie zariadenie na území obce evidenciu všetkých ubytovaných osôb v písomnej forme (kniha ubytovaných / domová kniha) , ktorá musí byť opatrená pečaťou obce Turecká alebo v elektronickej forme (elektronická kniha ubytovaných/elektronická domová kniha) najneskôr v deň prvého odovzdania dane za ubytovanie podľa bod. 14 tohto článku. Pre potreby kontroly dane evidencia musí obsahovať mená a priezviská ubytovaných osôb s adresami ich trvalého pobytu, číslo občianskeho preukazu alebo cestovného dokladu a údaje o dátumoch prenocovania (deň príchodu a deň odchodu), minimálne jeden mobilný kontakt na ubytovanú osobu od ubytovaných osôb z každého jedného prenocovania,
    2. vyznačiť v evidencii dôvod oslobodenia od dane ak ide o osobu podľa bod. 6 tohto článku,
    3. všetky údaje zapisovať v deň ubytovania, okrem údaja o dni odchodu. Ukončenie ubytovania (deň odchodu) je potrebné vyznačiť ihneď po odchode ubytovaného,
    4. na výzvu správcu dane pre účely kontroly predložiť evidenciu podľa bod 8 písm. a., vrátane účtovnej evidencie,
    5. zabezpečiť, aby evidencia podľa bodu 13. písm. a., bola správcovi dane prístupná k nahliadnutiu aj v jeho neprítomnosti v mieste poskytnutia prechodného ubytovania alebo poveriť zástupcu za účelom zastupovania pri vykonaní miestneho zisťovania správcom dane,
    6. vydať osobe, ktorá sa prechodne odplatne ubytuje v ubytovacom zariadení doklad o zaplatení dane, v ktorom vyznačí sadzbu dane v zmysle platného všeobecne záväzného nariadenia, počet prenocovaní, počet osôb, dátum začatia a ukončenia ubytovania a celkovú výšku dane.
14. **Platiteľ dane je povinný vybratú daň odvádzať najneskôr do 25. dňa** nasledujúceho po Príslušnom mesiaci bez vyrubenia na účet správcu dane prevodným príkazom alebo poštovou poukážkou, **alebo do výšky 300,- Eur** priamo v pokladni správcu dane na základe údajov (číslo účtu, variabilný symbol), uvedených v tlačive – daň za ubytovanie, ktoré môže platiteľ dane získať v tlačenej podobe na obecnom úrade obce Turecká alebo elektronicky na webovej stránke obce.
15. Za nesplnenie mesačnej oznamovacej povinnosti podľa bodu 9. písm. c) tohto článku je správca dane oprávnený uložiť pokutu od 5 eur do 3 000 eur za každé jedno porušenie.
16. V prípade ak si platiteľ dane nesplní pri preukazovaní ním uvádzaných skutočností niektorú zo svojich zákonných povinností, v dôsledku čoho nemožno daň správne zistiť alebo neumožní vykonať daňovú kontrolu správca dane zistí základ dane a určí daň podľa pomôcok.
17. V prípade ak platiteľ dane zaplatí podľa osobitných predpisov bez podania daňového priznania daň, ktorá je nižšia ako daň, ktorú mal skutočne zaplatiť, dopustí sa správneho deliktu, za ktorý správca dane uloží pokutu vo výške trojnásobku základnej úrokovej sadzby Európskej centrálnej banky ročne zo sumy o ktorú správca dane zvýšil rozhodnutím vydanom vo vyrubovacom konaní daň uvedenú v daňovom priznaní alebo dodatočnom daňovom priznaní alebo zaplatenú podľa osobitných predpisov bez podania daňového priznania.
18. O zaplatení dane vydá prevádzkovateľ daňovníkovi príjmový pokladničný doklad s predpísanými náležitosťami.
19. Oprávnený zástupca ubytovacieho zariadenia je povinný písomne oznámiť obci skutočnosť, že začal poskytovať odplatné prechodné ubytovanie fyzických osôb v ubytovacom zariadení, ktorého kategorizáciu určuje osobitný predpis, a to do 30 dní odo dňa vzniku tejto skutočnosti.
20. Kontrolu nad dodržiavaním ustanovení o dani za ubytovanie vykonávajú poverení zamestnanci obce.
21. Na konanie vo veciach miestnej dane sa vzťahuje zákon č. 563/2009 Z. z. o správe daní (daňový poriadok) a o zmene a doplnení niektorých zákonov.

**Čl. VIII.**

**Daň za predajné automaty**

.

1. Daňovníkom je fyzická osoba alebo právnická osoba v zmysle §45 zákona č. 582/04 Z.z.
2. Správca dane určuje sadzbu dane za predajné automaty:
   1. 49,79 eur za jeden predajný automat a kalendárny rok, obsahujúci v skladbe ponúkaného tovaru najviac 10 druhov tovaru,
   2. 199,16 eur za jeden predajný automat a kalendárny rok, obsahujúci v skladbe ponúkaného tovaru najviac 10 druhov tovaru, ak skladba tovaru obsahuje tabakové výrobky alebo alkoholické nápoje,
   3. 82,98 eur za jeden predajný automat a kalendárny rok, obsahujúci v skladbe ponúkaného tovaru viac ako 10 druhov tovaru,
   4. 365,13 eur za jeden predajný automat a kalendárny rok, obsahujúci v skladbe ponúkaného tovaru viac ako 10 druhov tovaru, ak skladba tovaru obsahuje tabakové výrobky alebo alkoholické nápoje,
3. Daň za predajné automaty je na zdaňovacie obdobie splatná do 15 dní odo dňa nadobudnutia právoplatnosti platobného výmeru.
4. Obec pridelí každému predajnému automatu identifikačné číslo.
5. Rozsah a spôsob vedenia preukázanej evidencie je povinný viesť daňovník. Strany evidencie je daňovník povinný očíslovať a predložiť evidenciu správcovi do 30 dní od vzniku daňovej povinnosti na opečiatkovanie a potvrdenie správnosti začatia vedenia evidencie. Evidencia musí obsahovať:
   1. deň začatia prevádzkovania predajného automatu,
   2. deň ukončenia prevádzkovania predajného automatu,
   3. druh, typ a názov predajného automatu,
   4. obsah skladby ponúkaného tovaru do 10 druhov tovaru,
   5. obsah skladby ponúkaného tovaru nad 10 druhov tovaru,
   6. miesto umiestnenia predajného automatu.
6. Evidenciu je daňovník povinný na výzvu správcu dane predložiť pri kontrole alebo ju správcovi dane v stanovenej lehote doručiť.

**Čl. IX.**

**Daň za nevýherné hracie prístroje**

1. Daňovníkom je fyzická alebo právnická osoba, v zmysle §53zákona č. 582/04 Z.z
2. Správca určuje sadzbu dane za nevýherné hracie prístroje:
   1. 663,87 eur za jeden elektronický prístroj na počítačové hry a kalendárny rok,
   2. 331,93 eur za jeden mechanický prístroj – biliard za kalendárny rok,
   3. 99,58 eur za jeden mechanický prístroj – stolný futbal a kalendárny rok,
   4. 99,58 eur za jeden mechanický prístroj – stolný hokej a kalendárny rok,
   5. 66,38 eur za jeden mechanický prístroj – šípky a kalendárny rok,
   6. 165,96 eur za jedno iné zariadenie na zábavné hry ako je uvedené v písm. a) až e)
3. Daň za nevýherné hracie prístroje je na zdaňovacie obdobie splatná do 15 dní odo dňa nadobudnutia právoplatnosti platobného výmeru.
4. Rozsah a spôsob vedenia preukázanej evidencie o počte prevádzkovania nevýherných hracích prístrojov je povinný viesť daňovník. Strany evidencie je daňovník povinný očíslovať a predložiť evidenciu správcovi do 30 dní od vzniku daňovej povinnosti na opečiatkovanie a potvrdenie správnosti začatia vedenia evidencie. Evidencia o počte prevádzkovania nevýherných hracích prístrojov musí obsahovať:
   1. deň začatia prevádzkovania nevýherného hracieho prístroja,
   2. deň ukončenia prevádzkovania nevýherného hracieho prístroja,
   3. druh, typ a názov nevýherného hracieho prístroja,
   4. výrobné číslo nevýherného hracieho prístroja,
   5. miesto umiestnenia nevýherného hracieho prístroja.
5. Evidenciu je daňovník povinný na výzvu správcu dane predložiť pri kontrole alebo ju správcovi dane v stanovenej lehote doručiť.
6. Obec pridelí každému nevýhernému hraciemu prístroju identifikačné číslo.

**Čl. X.**

**Miestny poplatok za komunálne odpady a drobné stavebné odpady**

1. Poplatok platí poplatník, ktorým je:
2. fyzická osoba, ktorá má v obci trvalý pobyt[[2]](#footnote-2) alebo prechodný pobyt,[[3]](#footnote-3) alebo ktorá je na území obce oprávnená užívať alebo užíva byt, nebytový priestor, pozemnú stavbu[[4]](#footnote-4)alebo jej časť, alebo objekt, ktorý nie je stavbou, alebo záhradu[[5]](#footnote-5), vinicu[[6]](#footnote-6), ovocný sad[[7]](#footnote-7), trvalý trávny porast[[8]](#footnote-8) na iný účel ako na podnikanie, pozemok v zastavanom území obce okrem lesného pozemku[[9]](#footnote-9)a pozemku, ktorý je evidovaný v katastri nehnuteľností ako vodná plocha35)[[10]](#footnote-10) (ďalej len „nehnuteľnosť“),
3. právnická osoba, ktorá je oprávnená užívať alebo užíva nehnuteľnosť nachádzajúcu sa na území obce na iný účel ako na podnikanie,
4. podnikateľ, ktorý je oprávnený užívať alebo užíva nehnuteľnosť nachádzajúcu sa na území obce na účel podnikania.
5. Ak má osoba podľa ods. 1 písm. a. v obci súčasne trvalý pobyt a prechodný pobyt, poplatníkom je len raz a poplatok platí iba z dôvodu trvalého pobytu. Ak má osoba podľa ods. 1 písm. a. v obci trvalý pobyt alebo prechodný pobyt a súčasne je oprávnená užívať alebo užíva nehnuteľnosť na iný účel ako na podnikanie, poplatníkom je len raz a poplatok platí iba z dôvodu trvalého pobytu alebo prechodného pobytu. Ak má osoba podľa ods. 1 písm. a. v obci trvalý pobyt alebo prechodný pobyt a súčasne je podľa ods. 1 písm. c. fyzickou osobou oprávnenou na podnikanie a miestom podnikania je miesto jej trvalého pobytu alebo prechodného pobytu a v tomto mieste nemá zriadenú prevádzkareň, poplatníkom je len raz a poplatok platí iba raz z dôvodu trvalého pobytu alebo prechodného pobytu. Ak poplatník nemá v obci trvalý pobyt ani prechodný pobyt a je oprávnený na území obce užívať alebo užíva viac nehnuteľností, poplatok platí a poplatníkom je len raz. To neplatí, ak sa na poplatníka vzťahuje množstvový zber v príslušnej časti obce.
6. Poplatníkom nie je osoba, ktorej oprávnenie užívať nehnuteľnosť vyplýva z povahy právneho vzťahu s poplatníkom podľa ods. 1, ak na jeho základe:
   1. užíva priestory nehnuteľnosti vyhradené na prechodné ubytovanie v zariadení na to určenom,
   2. je hospitalizovaná v zariadení poskytujúcom služby zdravotnej starostlivosti,
   3. sa jej poskytuje sociálna služba v zariadení sociálnych služieb pobytovou formou,
   4. užíva z dôvodu plnenia povinností vyplývajúcich z pracovnoprávneho vzťahu alebo iného obdobného vzťahu s poplatníkom nehnuteľnosť, ktorú má právo užívať alebo ju užíva aj poplatník, alebo
   5. v nehnuteľnosti, ktorú má poplatník právo užívať alebo ju užíva, vykonáva pre poplatníka práce alebo mu poskytuje iné služby v rámci výkonu svojej činnosti a pri tejto činnosti produkuje len komunálne odpady alebo drobné stavebné odpady.
7. Poplatok od poplatníka v ustanovenej výške pre obec vyberá a za vybraný poplatok ručí:
8. vlastník nehnuteľnosti; ak je nehnuteľnosť v spoluvlastníctve viacerých spoluvlastníkov alebo ak ide o bytový dom[[11]](#footnote-11), poplatok vyberá a za vybraný poplatok ručí zástupca alebo správca určený spoluvlastníkmi, ak s výberom poplatku zástupca alebo správca súhlasí,
9. správca[[12]](#footnote-12), ak je vlastníkom nehnuteľnosti štát, vyšší územný celok alebo obec (ďalej len „platiteľ“).
10. Platiteľ a poplatník sa môžu písomne dohodnúť, že poplatok obci odvedie priamo poplatník; za odvedenie poplatku obci ručí platiteľ.
11. Ak viacero poplatníkov podľa ods. 1 písm. a. žije v spoločnej domácnosti, plnenie povinností poplatníka môže za ostatných členov tejto domácnosti na seba prevziať jeden z nich. Namiesto poplatníka, ktorý nie je spôsobilý na právne úkony v plnom rozsahu, preberá povinnosti poplatníka jeho zákonný zástupca, prípadne opatrovník. Povinnosti poplatníka nesmie za iného prevziať alebo plniť osoba, ktorá sa dlhodobo zdržiava mimo územia Slovenskej republiky alebo je nezvestná. Tieto skutočnosti, ako aj ich zmeny je osoba, ktorá za iného preberá povinnosti poplatníka, povinná oznámiť obci.
12. Poplatková povinnosť vzniká dňom, ktorým nastane skutočnosť uvedená v ods. 1, a zaniká dňom, ktorým táto skutočnosť zanikne.
13. Sadzba poplatku je:
14. 0,076 eur za osobu a kalendárny deň,
15. 0,06 eura za kilogram drobných stavebných odpadov bez obsahu škodlivín.
16. Inak obec určí poplatok na zdaňovacie obdobie, ako:
17. súčin sadzby poplatku a počtu kalendárnych dní v zdaňovacom období, počas ktorých má alebo bude mať poplatník podľa ods. 1 písm. a. v obci trvalý pobyt alebo prechodný pobyt alebo počas ktorých nehnuteľnosť užíva alebo je oprávnený ju užívať, alebo
18. súčin sadzby poplatku, počtu kalendárnych dní v zdaňovacom období a ukazovateľa dennej produkcie komunálnych odpadov, ak ide o poplatníka podľa ods. 1 písm. b. alebo písm. c.
19. Ukazovateľ produkcie komunálnych odpadov v zdaňovacom období je súčet v zmysle §79 ods. 3 zákona č. 582/04 Z.z.
20. Rozhodujúcim obdobím je stav k 1. januáru zdaňovacieho obdobia. Všetky zmeny potrebné k určeniu poplatku je poplatník povinný ohlásiť správcovi dane najneskôr do 31. januára zdaňovacieho obdobia.
21. Poplatník je povinný v priebehu zdaňovacieho obdobia oznámiť obci vznik poplatkovej povinnosti do 30 dní odo dňa vzniku poplatkovej povinnosti a:
22. uviesť meno, priezvisko, titul, rodné číslo, adresu trvalého pobytu, adresu prechodného pobytu (ďalej len „identifikačné údaje“); v prípade určeného zástupcu podľa ods. 6 aj identifikačné údaje za ostatných členov domácnosti, a ak je poplatníkom osoba podľa ods. 1 písm. b. alebo písm. c., názov alebo obchodné meno alebo dodatok obchodného mena, sídlo alebo miesto podnikania a identifikačné číslo,
23. uviesť údaje rozhodujúce na určenie poplatku,
24. ak požaduje zníženie alebo odpustenie poplatku podľa ods. 24, predložiť aj doklady, ktoré odôvodňujú zníženie alebo odpustenie poplatku.
25. Poplatok obec vyrubuje každoročne rozhodnutím na celé zdaňovacie obdobie. Vyrubený poplatok je splatný do 15 dní odo dňa nadobudnutia právoplatnosti rozhodnutia. Ak poplatník využíva množstvový zber, obec poplatok nevyrubí rozhodnutím. Ak je v obci, v jednotlivej časti obce podľa § 17a[[13]](#footnote-13), v jednotlivom katastrálnom území, pre poplatníkov obývajúcich, užívajúcich určité druhy nehnuteľností alebo sídliacich v určitých druhoch nehnuteľností zavedený množstvový zber, pričom obec vyrubuje poplatok rozhodnutím a súčasne nehnuteľnosť má oprávnenie užívať alebo užívajú viacerí poplatníci a nemajú určeného zástupcu, obec vyrubí poplatok každému z nich do výšky ich podielu na poplatku z celkového počtu poplatníkov užívajúcich zbernú nádobu priradenú k určitej nehnuteľnosti.
26. Obec vráti poplatok alebo jeho pomernú časť poplatníkovi, ktorému zanikla povinnosť platiť poplatok v priebehu zdaňovacieho obdobia najneskôr do 30 dní odo dňa nahlásenia zmeny na základe žiadosti a doloženia dokladu a preukáže splnenie podmienok na vrátenie poplatku alebo jeho pomernej časti a to:
27. rozhodnutie o vklade nehnuteľnosti na nového vlastníka
28. dohoda o zrušení nájmu nehnuteľnosti
29. prihlásenie sa na trvalý pobyt mimo obce
30. odhlásenie z prechodného pobytu v obci
31. ukončenie podnikateľskej činnosti na území obce
32. zrušenie prevádzky na území obce
33. Obec poplatok zníži alebo odpustí za obdobie, za ktoré poplatník obci preukáže splnenie podmienok na zníženie poplatku alebo odpustenie poplatku a predloží podklady, že viac ako 90 dní v zdaňovacom období sa nezdržiava alebo sa nezdržiaval na území obce.
34. Splňujúcou podmienkou na zníženie alebo odpustenie poplatku je poplatník:
35. bývajúci, študujúci, pracujúci dlhodobo mimo obce
36. vo výkone trestu odňatia slobody, prípadne vo výkone väzby
37. umiestnený v zariadení sociálnych služieb a zdravotníckom zariadení.
38. fyzická osoba v hmotnej núdzi
39. fyzická osoba staršia ako 62 rokov,
40. držiteľ preukazu fyzickej osoby s ťažkým zdravotným postihnutím,
41. držiteľ preukazu fyzickej osoby s ťažkým zdravotným postihnutím so sprievodcom,
42. prevažne alebo úplne bezvládna fyzická osoba
43. ktorý preukáže, že vytriedil určený podiel zložiek komunálneho odpadu; vekovú hranicu poplatníka, ktorým je fyzická osoba staršia ako 62 rokov, môže obec zvýšiť.
44. Podkladom pre preukázanie splnenia podmienky na zníženie alebo odpustenie poplatku poplatníkom je:
45. doklad preukazujúci status žiaka alebo študenta potvrdenie o návšteve školy, len ak žiak alebo študent navštevuje školu so sídlom mimo územia Slovenskej republiky. Ak ide o žiaka alebo študenta, ktorý navštevuje školu so sídlom na území Slovenskej republiky, na splnenie podmienky na zníženie poplatku alebo odpustenie poplatku poskytne poplatník obci údaje v rozsahu meno, priezvisko a rodné číslo alebo dátum narodenia žiaka alebo študenta, ktoré sú potrebné na overenie statusu žiaka alebo študenta prostredníctvom informačného systému, ku ktorému má obec zriadený prístup
46. doklad o pobyte v zahraničí
47. potvrdenie zamestnávateľa o trvaní pracovného pomeru
48. potvrdenie od agentúry, ktorá sprostredkovala prácu v zahraničí
49. doklad o prechodnom pobyte
50. doklad o zaplatení poplatku na inom mestskom/obecnom úrade
51. potvrdenie sociálneho alebo zdravotníckeho zariadenia o pobyte

**Čl. XI.**

**Podrobnosti o elektronickej komunikácii a o poskytovaní elektronických služieb**

1. Obec poskytne so súhlasom daňového subjektu, ktorý nemá aktivovanú elektronickú schránku, možnosť zaslať oznámenie o výške dane, ktorá môže byť určená aj v splátkach, a o lehote na úhradu.
2. Obec poskytne so súhlasom daňového subjektu, ktorý nemá aktivovanú elektronickú schránku, možnosť zaslať oznámenie o výške poplatku, ktorý môže byť určený aj v splátkach, alebo o výške preddavku na poplatok na príslušné zdaňovacie obdobie, ktorý môže byť určený aj v sumách, a o lehote na úhradu.
3. Obec zasiela oznámenia podľa bodu 1 a 2 na emailovú adresu určenú daňovým subjektom v súhlase so zaslaním oznámenia alebo prostredníctvom osobnej internetovej zóny.
4. Obec zabezpečí ochranu zasielaných oznámení nakoľko sa týkajú informácií o daňových subjektoch v rozsahu vyžadovanom zákonom.

**Čl. XII.**

**Záverečné ustanovenia**

1. Na správu miestnych daní a poplatku sa vzťahuje zákon č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov, ak zákon č. 582/2004 Z. z. neustanovuje inak.
2. Toto všeobecne záväzné nariadenie bolo schválené Obecným zastupiteľstvom obce Turecká dňa .......................... uznesením č. /2023.
3. Toto všeobecne záväzné nariadenie nadobúda účinnosť dňa .............

V Tureckej dňa 24.11.2023

…………………………

Ivan Janovec, v.r.

starosta obce

Vyvesené dňa: 24.11.2023

Zvesené dňa:

1. §12 ods. 8 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady [↑](#footnote-ref-1)
2. § 3 až 7 zákona č. 253/1998 Z. z. o hlásení pobytu občanov Slovenskej republiky a registri obyvateľov Slovenskej republiky v znení zákona č. 369/1999 Z. z. [↑](#footnote-ref-2)
3. Zákon č. 253/1998 Z. z. o hlásení pobytu občanov Slovenskej republiky a registri obyvateľov Slovenskej republiky.

   § 17 až 33 zákona č. 48/2002 Z. z. o pobyte cudzincov a o zmene a doplnení niektorých zákonov v znení zákona č. 408/2002 Z. z. [↑](#footnote-ref-3)
4. § 43a ods. 2 zákona č. 50/1976 Zb. v znení zákona č. 237/2000 Z. z. [↑](#footnote-ref-4)
5. § 9 písm. d) zákona Národnej rady Slovenskej republiky č. 162/1995 Z. z. o katastri nehnuteľností a o zápise vlastníckych a iných práv k nehnuteľnostiam (katastrálny zákon). [↑](#footnote-ref-5)
6. § 9 písm. c) zákona Národnej rady Slovenskej republiky č. 162/1995 Z. z. [↑](#footnote-ref-6)
7. § 9 písm. e) zákona Národnej rady Slovenskej republiky č. 162/1995 Z. z. [↑](#footnote-ref-7)
8. § 9 písm. f) zákona Národnej rady Slovenskej republiky č. 162/1995 Z. z. [↑](#footnote-ref-8)
9. § 3 zákona č. 326/2005 Z. z. v znení zákona č. 360/2007 Z. z. [↑](#footnote-ref-9)
10. § 9 písm. h) zákona Národnej rady Slovenskej republiky č. 162/1995 Z. z. [↑](#footnote-ref-10)
11. Napríklad § 6 zákona Národnej rady Slovenskej republiky č. 182/1993 Z. z. v znení zákona č. 158/1998 Z. z. [↑](#footnote-ref-11)
12. § 6 ods. 2 zákona č. 446/2001 Z. z.

    § 1 ods. 1 zákona Národnej rady Slovenskej republiky č. 278/1993 Z. z. v znení neskorších predpisov.

    § 6 zákona Slovenskej národnej rady č. 138/1991 Zb. v znení neskorších predpisov. [↑](#footnote-ref-12)
13. §17a zákona č. 582/2004 Z. z. zákon o miestnych daniach a miestnom poplatku za komunálne odpady a drobné stavebné odpady a o zmene a doplnení niektorých zákonov [↑](#footnote-ref-13)